Številka: 165-7/2020/159

Datum: 17. 3. 2020

**ORGANIZACIJA DELA PRI OBVLADOVANJU ŠIRJENJA COVID-19 ZA IZVAJALCE NA PRIMARNI RAVNI – DVIG RAVNI ODZIVA**

1. **OBRAVNAVA OSEB S SUMOM NA COVID-19 NA PRIMARNI RAVNI**

Obravnava oseb s sumom na COVID-19 se izvaja v JZZ na primarnem nivoju v skladu z določeno mrežo.

**Strokovni vidik obravnave se izvaja v skladu z navodili NIJZ in strokovne skupine kriznega štaba pri vladi RS, ki so dostopna na spletni strani NIJZ:** <https://www.nijz.si/sl/koronavirus-sars-cov-2-navodila-za-strokovno-javnost> .

1. **ORGANIZACIJSKA NAVODILA**

Glede na razvoj epidemije smo prešli v fazo 2, zato se spreminjajo navodila, izdana dne 2.3.2020, ki so veljala v fazi 1. Spremenjena je Definicija za prijavo in spremljanje novega koronavirusa <https://www.nijz.si/sl/koronavirus-zdravstveni-delavci#definicija-primera>. Brisi in diagnostično testiranje na COVID-19 se ne izvaja več pri asimptomatskih bolnikih ali bolnikih z blagim potekom bolezni. Vsi pacienti z znaki akutne okužbe dihal se smatrajo, da imajo lahko okužbo s SARS COV-2 virusom. Zato se mora za obravnavo teh pacientov organizirati ločena pot obravnave, kjer se lahko zagotovi ustrezna zaščita zdravstvenih delavcev in ostali ukrepi za preprečevanje širjenja okužbe.

Ločen in varen način obravnave pacientov z možno boleznijo Covid-19 se organizira v okviru t.i. vstopnih ambulant za Covid-19. V teh ambulantah se ob ustrezni indikaciji in upoštevanju Definicije za prijavo in spremljanje novega koronavirusa ter navodil za pravilen odvzem brisa <https://www.nijz.si/sl/koronavirus-zdravstveni-delavci#navodila-za-odvzem-in-transport-vzorcev-ob-sumu-na-okuzbo-z-novim-koronavirusom-%28sars-cov-2%29> izvede tudi odvzem brisa.

V navodilih MZ z dne 2.3.2020 so bile že določene lokacije zdravstvenih domov, kjer so se v fazi 1 organizirale točke za obravnavo in odvzem brisov. Ker smo prešli v fazo 2, se predvideva večji priliv tudi težje prizadetih pacientov, zato se s temi navodili določa, da se prejšnje vstopne točke za obravnavo in odvzem brisov preoblikujejo v vstopne ambulante za Covid-19.

Istočasno se določi dodatne lokacije zdravstvenih domov, kjer je treba zagotoviti delovanje vstopnih ambulant za Covid-19 in so prikazani tabeli z barvno oznako.

**MREŽA VSTOPNIH AMBULANT ZA COVID-19**

|  |  |  |
| --- | --- | --- |
| **ZD MURSKA SOBOTA** |  | **ZD KOČEVJE** |
| ZD Ljutomer |  | ZD Ribnica |
| ZD G. Radgona |  | **ZD CELJE**  |
| ZD Lendava |  | ZD Laško |
| **ZD MARIBOR** |  | ZD Šentjur |
| ZD Lenart |  | ZD Sl. Konjice |
| ZD S. Bistrica |  | ZD Žalec |
| ZD Ptuj |  | ZD Šmarje pri Jelšah |
| ZD Ormož |  | ZD Radeče |
| **ZD SLOVENJ GRADEC** |  | **ZD VELENJE** |
| Zdrav. reševalni center Koroške |  | ZD Nazarje |
| ZD Radlje |  | **ZD TRBOVLJE**  |
| ZD Ravne |  | ZD Hrastnik |
| ZD Dravograd |  | ZD Zagorje |
| **ZD KOPER (CUS)** |  | ZD Litija |
| ZD Izola |  | **ZD BREŽICE** |
| ZD Piran |  | ZD Krško |
| **ZD LJUBLJANA** |  | ZD Sevnica |
| Železniški zdravstveni dom |  | **ZD NOVO MESTO** |
| Zdravstveni dom za študente |  | ZD Črnomelj |
| ZD Vrhnika |  | ZD Metlika |
| Zdravstveni dom Medvode |  | ZD Trebnje |
| ZD Logatec |  | **ZD JESENICE**  |
| ZD Domžale |  | ZD Radovljica |
| ZD Kamnik |  | ZD Bled  |
| ZD Iv. Gorica+ZD Grosuplje |  | ZD Bohinj  |
| **ZD POSTOJNA** |  | **ZD KRANJ** |
| ZD Cerknica |  | ZD Tržič |
| ZD Idrija |  | ZD Škofja Loka |
| ZD Ilirska Bistrica |  | **ZD NOVA GORICA** |
| ZD Sežana |  | ZD Ajdovščina |
|  |  | **ZD TOLMIN** |

Zdravstveni domovi, ki niso določeni kot vstopna ambulanta za Covid-19, morajo kadrovsko participirati pri organizaciji dela v ZD, ki so določeni za organizacijo vstopne ambulante za Covid-19. Enako se morajo v delo vstopnih ambulant vključevati tudi koncesionarji, ki delujejo na tem območju.

Zdravstveni dom z vstopno ambulanto za Covid -19 sodeluje tudi pri obravnavi oskrbovancev v Domovih za starejše <https://www.uradni-list.si/glasilo-uradni-list-rs/vsebina/2020-01-0550?sop=2020-01-0550>.

1. **POTI OBRAVNAVE PACIENTOV S SUMOM NA COVID-19**
* so razdeljeni glede na vrsto pacienta:
	+ A - pacient pokliče po telefonu
	+ B – pacient pride v vstopno ambulanto za Covid-19
	+ C – pacient je napoten ali že sprejet v bolnišnici
	+ D – pacient je oskrbovanec DSO ali SVZ
* in so prikazani so na algoritmih obravnave A, B, C in D v prilogi
* Glede na lokacijo/prebivališče se osebo, ki potrebuje pregled, napoti v najbližjo vstopno ambulanto za Covid-19, kar je pomembno predvsem v situaciji, ko lokacija/prebivališče gravitira v več ambulant. Pacienta, ki je napoten v vstopno ambulanto za Covid-19, se napove vnaprej po presoji zdravnika, ki je pacienta prvi obravnaval.
1. **POSTOPEK V ZAVODU Z VSTOPNO AMBULANTO ZA COVID-19**
* Ob prihodu v ZD z organizirano vstopno ambulanto za Covid-19 je **obvezno organizirana TRIAŽA vseh pacientov**. Triažo izvaja z ustrezno OVO zaščitena medicinska sestra, ki mora imeti možnost konzultacije z zdravnikom. Število triažnih timov naj ustreza frekvenci obiskov.
* Postopek triaže mora identificirati paciente s simptomi in znaki okužbe Covid-19, ki jih usmeri v ambulanto za Covid-19. V tej ambulanti mora biti poseben poudarek na zaščiti osebja z ustrezno OVO. Obravnava pacienta poteka v skladu s strokovno doktrino in algoritmom obravnave B.
* ZD ima, poleg ambulante za Covid-19, tudi ambulanto za pregled pacientov brez znakov okužbe dihal. Tudi v tej ambulanti se uporablja ustrezna zaščitna oprema.
* Zdravniki ZD in koncesionarji, ki gravitirajo na ZD, ki ima vstopno ambulanto za Covid -19 in ambulanto za pregled pacientov brez znakov okužbe dihal, se morajo enakovredno vključevati v delo obeh ambulant po vnaprej pripravljenem razporedu, v skladu z Zakonom o zdravniški službi.
* Ostali osebni izbrani zdravniki, ki ta dan ne izvajajo dela v zgoraj opisanih ambulantah, izvajajo v svojih ambulantah administrativno obravnavo pacientov, brez fizičnega stika s pacienti. Morebitne izjeme pri tem so v presoji zdravnika, oz . kadar s nepričakovano pojavi potreba po nudenju NMP.
* V kolikor zdravnik pri pregledu oceni, da je potrebna takojšnja napotitev osebe v bolnišnico, se izvede ustrezna obravnava in nujen prevoz v okviru službe NMP.
* Osebe, ki so pozitivne na okužbo s COVID-19, se obravnava v skladu z izraženostjo klinične slike (napotitev v bolnišnico ali vrnitev v domače okolje).
* Pri napotitvi v nadaljnjo obravnavo v bolnišnico, ko ni potrebna oskrba s strani ekipe NMP, se obvesti dispečersko službo zdravstva (DSZ), ki bo sporočila, kam se bo pacienta transportiralo. Pacient dobi ustrezno izpolnjeno napotnico in nalog za prevoz, kamor se pod opombe vpiše COVID – 19.
* Ekipa, ki je določena za prevoz, na osnovi podatka DSZ izvede prevoz v določeno bolnišnico. DSZ najavi v bolnišnico prihod pacienta in javi transportni ekipi dodatne informacije o poti in organizaciji sprejema pacienta.
1. **TRANSPORT OBOLELIH**
2. **Vse transporte z reševalnimi vozili koordinira dispečerska služba zdravstva – DSZ – naročilo nenujnega prevoza: 08-201-0025**
3. Helikopter se pri sumih na Covid 19 praviloma ne uporablja !
4. Obravnava klicev v sili se v vseh fazah obvladovanja dogodka izvaja na utečen način in z uporabo rednih komunikacijskih poti. Pri aktivaciji ekip NMP v primeru prepoznanega suma na pacienta s COVID-19 mora biti poseben poudarek na seznanjanju ekipe NMP o specifičnem stanju pacienta, da se ekipa lahko ustrezno zaščiti. Ekipa NMP mora pred izvedbo transporta poskrbeti za ustrezno in pravočasno obveščanje (neposredno ali posredno) sprejemne ustanove o prihodu takšnega pacienta. Informacijo o sprejemni bolnišnici poda dispečerska služba zdravstva.
5. Izvajanje prevozov pacientov, ki niso del urgentne obravnave ekipe NMP in so pozitivni na COVID 19, se koordinira centralizirano za območje celotne države preko Dispečerskega centra zdravstva Maribor, ki za to vzpostavilo namensko **telefonsko številko 08-201-0025**.
6. Zdravstveni domovi, ki imajo vstopno ambulanto za Covid -19 , organizirajo nenujne prevoze na svojem območju. V delovanje so se dožni vključevati vsi izvajalci prevozov v javni mreži na pripadajočem območju delovanja vstopne ambulante za Covid -19.
7. **ZAŠČITNA SREDSTVA, OPREMA IN POMOČ V LOGISTIKI**
8. Izvedena je bila razdelitev nujne opreme zavodom, ki so v fazi 1 organizirale točke za obravnavo in odvzem brisov.
9. Dodatna zaščitna oprema se bo iz državnih blagovnih rezerv po razdelitvenem ključu razdelila ZD na primarni ravni, ki imajo organizirano vstopno ambulanto za Covid-19. Ti ZD zagotovijo zaščitno opremo za delo ostalim izvajalcem njihovega področja, kadar se vključujejo v delo Covid-19 in v delo ambulante za pregled pacientov brez znakov okužbe dihal.
10. ZD, ki imajo organizirano vstopno ambulanto za Covid-19, kontaktirajo ministrstvo po elektronski pošti na e-naslov **katastrofna.mz@gov.si**ali na telefon **030 452 733.**
11. **OBVEŠČANJE IN POROČANJE**
12. Vsi ZD, ki so določeni kot vstopne ambulante za Covid-19 bodo na ministrstvo za zdravje dnevno poročali o podatkih, za katere bodo pozvani s posebnim dopisom. Podatki se sporočajo za 24 urni interval vsak dan. JZZ bodo podatke poročali telefonsko, na način kot bo opredeljen v posebnem dopisu.